**D I S P O Z I Ț I A**

**Nr. 388 din 6 septembrie 2022**

**privind constatarea încetării Contractului individual de muncă nr. 432/14.02.2017,** **încheiat între Județul Cluj și Porumb Dragomir,** **referent în cadrul Compartimentului Administrare și Funcționare al Direcției de Administrare și Exploatare a Stadionului ”Cluj Arena”**

Președintele Consiliului Judeţean Cluj;

Luând în considerare Referatul Direcției Generale Buget-Finanțe, Resurse Umane nr. 35708 din 06.09.2022 privind constatarea încetării Contractului individual de muncă nr. 432/14.02.2017, încheiat între Județul Cluj și Porumb Dragomir, referent în cadrul Compartimentului Administrare și Funcționare al Direcției de Administrare și Exploatare a Stadionului ”Cluj Arena”;

Ținând cont de:

* Dispoziția Președintelui Consiliului Județean Cluj nr. 282/.05.07.2022 privind sancționarea disciplinară a domnului Porumb Dragomir referent la Compartimentul Administrare și Funcționare al Direcției de Administrare și Exploatare a Stadionului ”Cluj Arena” din cadrul aparatului de specialitate al Consiliului Județean Cluj;
* Cererea de concediu nr. 24913/20.06.2022,
* Certificatele de concediu medical: seria CCMAQ nr. 5324900 și seria CCMAQ nr. 5759077;
* Biletul de ieșire din spital eliberat de Spitalul de Urgență Zalău la data de 12.08.2022;

Având în vedere dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 30, art.32, art. 35-36, art.38-39, art. 40-44, art.46, art. 51-55, art.80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 191 alin. (1) lit. a) și alin. (2) lit. b); ale art. 538 alin. (2); ale art. 549 alin. (1); ale art. 553, ale art. 559 și ale art. 562 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin.(2) din Ordonanța de urgență a Guvernului nr. 158/2005 privind concediile şi indemnizaţiile de asigurări sociale de sănătate, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art.1.** Se constată faptul că după comunicarea dispoziției de sancționare nr. 282/05.07.2022 domnul Porumb Dragomir a beneficiat de:

1. 8 zile lucrătoare de concediu de odihnă în perioada 04.07.2022-21.07.2022 (concediu întrerupt de concediu medical);
2. 7 zile lucrătoare de concediu medical în perioada 14.07.2022 -23.07.2022;
3. 5 zile lucrătoare de concediu medical în perioada 25.07.2022 -31.07.2022;
4. 12 zile internare în spital în perioada 01.08.2022 -12.08.2022;
5. 6 zile lucrătoare de concediu de odihnă în perioada 16.08.2022 -23.08.2022;

**Art. 2**. Se constată faptul că până la data de 05.09.2022 domnul Porumb Dragomir nu a mai prezentat niciun certificat de concediu medical în acord cu prevederile art. 36 alin.(2) din Ordonanța de urgență a Guvernului nr. 158/2005 privind concediile şi indemnizaţiile de asigurări sociale de sănătate, cu modificările și completările ulterioare și niciun alt document justificativ pentru absența de la serviciu ulterior datei de 23.08.2022.

**Art. 3.** Se constată încetarea Contractului individual de muncă nr. 432/14.02.2017, încheiat între Județul Cluj și Porumb Dragomir referent în cadrul Compartimentului Administrare și Funcționare al Direcției de Administrare și Exploatare a Stadionului ”Cluj Arena” în baza Dispoziției Președintelui Consiliului județean Cluj nr. 282/.05.07.2022 prindesfacerea disciplinară a contractului individual de muncă, începând cu data de **24.08.2022.**

**Art. 4. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Cu punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane - Serviciul Resurse Umane.

**Art. 6. (1)** Prezenta dispoziție se comunică Direcției Generale Buget-Finanțe, Resurse Umane – Serviciul Resurse Umane; Direcției de Administrare și Exploatare a Stadionului ”Cluj Arena”, precum şi Prefectului Judeţului Cluj.

**(2)** Direcția Generală Buget-Finanțe, Resurse Umane prin Serviciului Resurse Umane va comunica domnului Porumb Dragomir prezenta dispoziție.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin TIŞE Simona GACI